

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 35/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 721/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ ΕΒ7ΑΩΨΑ-87Ο** | **«Εκ νέου έγκριση της μελέτης «Ολοκληρωμένα έργα αναπλάσεων κοινόχρηστων χώρων στις θέσεις, πλατεία Αγ. Θεοδώρας στην πόλη της Άρτας και πλατεία Ροδαυγής του Δήμου Αρταίων» σε συνέχεια της αριθμ. 699/2017 Απόφασης Δημοτικού Συμβουλίου »** |

Στην Άρτα σήμερα την εικοστή πρώτη (21η) του μηνός Δεκεμβρίου του έτους 2018 ημέρα Παρασκευή και ώρα 17.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 30517/17-12-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Κοτσαρίνης Μιχαήλ 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Κουτρούμπα Άννα-Μαρία 4. Βλάχος Μιχαήλ 5. Κοσμάς Ηλίας 6. Παπαλέξης Ιωάννης 7. Κατσαντούλα Αναστασία 8. Ξυλογιάννης Άγγελος 9. Παπαιωάννου Κων/νος 10. Μπαλάγκας Γεώργιος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Ντέμσια Αικατερίνη 6. Ζυγουβέλης Παναγιώτης 7. Βασιλάκη -Μητρογιώργου Βικτωρία | 1. Βλάρας Γρηγόριος 2. Παπακίτσος Στέφανος 3. Κιτσαντά Ευαγγελίτσα 4. Παπάζογλου Χαράλαμπος 5. Πετανίτης Δημήτριος |

Στη συνεδρίαση δεν παραβρέθηκαν, Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 15ο τακτικό θέμα συζητήθηκε 1ο στην ημερήσιας διάταξη. Ο κ. Βλάχος αποχώρησε μετά τη συζήτηση του 1ου θέματος. Ο κ. Πατήλας αποχώρησε μετά τη συζήτηση του 2ου θέματος . Ο κ. Ξυλογιάννης αποχώρησε μετά τη συζήτηση του 10ου έκτακτου θέματος.Ο κ. Μπαλάγκας αποχώρησε μετά τη συζήτηση των εκτάκτων θεμάτων. Η κα Κατσαντούλα αποχώρησε μετά τη συζήτηση του 3ου τακτικού θέματος. Οι κ.κ. Παπαλέξης και Κοσμάς αποχώρησαν μετά τη συζήτηση θέματος.του 8ου τακτικού

Ο Πρόεδρος κήρυξε την έναρξη της συνεδρίασης και εισηγούμενος το 16ο έκτακτο  θέμα της ημερήσιας διάταξης: «Εκ νέου έγκριση της μελέτης «Ολοκληρωμένα έργα αναπλάσεων κοινόχρηστων χώρων στις θέσεις, πλατεία Αγ. Θεοδώρας στην πόλη της Άρτας και πλατεία Ροδαυγής του Δήμου Αρταίων» σε συνέχεια της αριθμ. 699/2017 Απόφασης Δημοτικού Συμβουλίου»έδωσε το λόγο στον κ. Δήμαρχο ο οποίος παίρνοντας το λόγο έθεσε υπόψη του Συμβουλίου τα εξής:

Με την αριθμ. 699/2017 Απόφαση Δημοτικού Συμβούλιου εγκρίθηκε η μελέτη «Ολοκληρωμένα έργα αναπλάσεων κοινόχρηστων χώρων στις θέσεις, πλατεία Αγ. Θεοδώρας στην πόλη της Άρτας και πλατεία Ροδαυγής του Δήμου Αρταίων». Ωστόσο λόγω αλλαγών που προέκυψαν στην μελέτη προκειμένου για την ένταξή της σε χρηματοδοτικό πρόγραμμα κατατίθεται εκ νέου για έγκριση με την παρούσα εισήγηση.

Η μελέτη με τίτλο «Ολοκληρωμένα έργα αναπλάσεων κοινόχρηστων χώρων στις θέσεις, πλατεία Αγίας Θεοδώρας στην πόλη της Άρτας και πλατεία Ροδαυγής του Δήμου Αρταίων» αφορά στην διαμόρφωση δύο ανεξάρτητων Κοινόχρηστων Χώρων του Δήμου Αρταίων σε επιλεγμένες και ιδιαίτερης σημασίας θέσεις του. Πρόκειται για δύο περιοχές όπου εντοπίζονται σημαντικά θρησκευτικά και ιστορικά μνημεία και πραγματοποιούνται καθ’ όλη τη διάρκεια του χρόνου, υψηλής επισκεψιμότητας πολιτιστικές εκδηλώσεις.

Στόχος της υλοποίησης του έργου είναι η αύξηση της χρηστικότητας από τους κατοίκους και τους επισκέπτες , και η γενικότερη αισθητική και λειτουργική αναβάθμιση των δύο περιοχών.

Το συγκεκριμένο έργο «Ολοκληρωμένα έργα αναπλάσεων κοινόχρηστων χώρων στις θέσεις, πλατεία Αγίας Θεοδώρας στην πόλη της Άρτας και πλατεία Ροδαυγής του Δήμου Αρταίων» αποτελείται από δύο τμήματα.

Το Τμήμα Α «Διαμόρφωση πλατείας Αγίας Θεοδώρας» και Τμήμα Β «Ανάπλαση κοινόχρηστων χώρων και υποδομών αναψυχής εντός οικισμού Ροδαυγής της Τ.Κ. Ροδαυγής του Δήμου Αρταίων»

Το Τμήμα Α΄ της μελέτης αφορά σε επεμβάσεις που πρόκειται να υλοποιηθούν στην πλατεία του βυζαντινού Ιερού Ναού Αγίας Θεοδώρας ο οποίος βρίσκεται στο κέντρο της πόλης της Άρτας καθώς και στις περιμετρικές οδούς Κύπρου, Νικοπόλεως και του Ι.Ν. Μεταμορφώσεως Σωτήρος.

Στα πλαίσια του συγκεκριμένου τμήματος περιλαμβάνονται οι ακόλουθες παρεμβάσεις:

* Αντικατάσταση της υφιστάμενης πλακόστρωσης της πλατείας με γωνιασμένες πλάκες Καβάλας χρώματος γκρι
* Επίστρωση με κυβόλιθους Καβάλας 10x10 χρώματος γκρι των τσιμεντοστρωμένων

κοινόχρηστων οδών περιμετρικά της πλατείας

* Αντικατάσταση και τοποθέτηση νέων φωτιστικών σωμάτων νέας τεχνολογίας εξοικονόμησης ενέργειας
* Δημιουργία χώρων φύτευσης και δημιουργία ζώνης πρασίνου με ζαρντινιέρες από εμφανές σκυρόδεμα
* Κατασκευή υπαίθριων καθισμάτων από εμφανές σκυρόδεμα
* Διαπλάτυνση των σκαλιών που οδηγούν στο ναό της Μεταμορφώσεως
* Διαμόρφωση χώρου στάθμευσης ποδηλάτων

Το Τμήμα Β΄ της μελέτης αφορά σε παρεμβάσεις πρόκειται να πραγματοποιηθούν σε αδιαμόρφωτο χαλικοστρωμένο κοινόχρηστο χώρο εμβαδού 2.365m2 ο οποίος εφάπτεται με την πλατεία του οικισμού της Ροδαυγής και τον Ι. Ν. της Αγίας Παρασκευής, ο οποίος έχει χαρακτηριστεί ως διατηρητέο μνημείο με την ΥΑ ΥΠΠΟ /ΑΡΧ/Β1/Φ33/29531/1362/30-6-1997.

Στα πλαίσια του παραπάνω περιλαμβάνονται οι ακόλουθες παρεμβάσεις:

* Διαμόρφωση χώρου με όργανα παιδικής χαράς
* Διαμόρφωση, χωροθέτηση 19 θέσεων στάθμευσης οχημάτων με επίστρωση από κυβόλιθους
* Αποκατάσταση και συντήρηση του υφιστάμενου γηπέδου μπάσκετ
* Διαμόρφωση χώρου με πλακοστρώσεις, παρτέρια, παγκάκια, επενδύσεις τοιχίων με πέτρα κτλ.
* Αντικατάσταση και τοποθέτηση νέων φωτιστικών σωμάτων με νέα εξοικονόμησης ενέργειας
* Πλακόστρωση κοινόχρηστης οδού για άνετη και ασφαλή πρόσβαση στον συγκεκριμένο χώρο, στην πλατεία και στον Ι.Ν. Αγ. Παρασκευής.

Ο συνολικός προϋπολογισμός της μελέτης ανέρχεται στο ποσό των 577.419,356€ χωρίς ΦΠΑ και 716.000,00€ με ΦΠΑ.

Εισηγούμαστε την εκ νέου έγκριση της ανωτέρω μελέτης σε συνέχεια της αριθμ. 699/2017 Απόφασης Δημοτικού Συμβουλίου.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α. Την έγκριση της μελέτης «Ολοκληρωμένα έργα αναπλάσεων κοινόχρηστων χώρων στις θέσεις, πλατεία Αγίας Θεοδώρας στην πόλη της Άρτας και πλατεία Ροδαυγής του Δήμου Αρταίων» σε συνέχεια της αριθμ. 699/2017 προηγούμενης Απόφασης Δημοτικού Συμβουλίου.

Β. Την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 721/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*