

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 35/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 728/2018** | **ΠΕΡΙΛΗΨΗ ΘΕΜΑΤΟΣ** |
|  | **«Έναρξη δοκιμαστικής λειτουργίας του έργου "Εγκατάσταση επεξεργασίας Αστικών Στερεών Αποβλήτων Περιφέρειας Ηπείρου"»** |

Στην Άρτα σήμερα την εικοστή πρώτη (21η) του μηνός Δεκεμβρίου του έτους 2018 ημέρα Παρασκευή και ώρα 17.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 30517/17-12-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Κοτσαρίνης Μιχαήλ 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Κουτρούμπα Άννα-Μαρία 4. Βλάχος Μιχαήλ 5. Κοσμάς Ηλίας 6. Παπαλέξης Ιωάννης 7. Κατσαντούλα Αναστασία 8. Ξυλογιάννης Άγγελος 9. Παπαιωάννου Κων/νος 10. Μπαλάγκας Γεώργιος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Ντέμσια Αικατερίνη 6. Ζυγουβέλης Παναγιώτης 7. Βασιλάκη -Μητρογιώργου Βικτωρία | 1. Βλάρας Γρηγόριος 2. Παπακίτσος Στέφανος 3. Κιτσαντά Ευαγγελίτσα 4. Παπάζογλου Χαράλαμπος 5. Πετανίτης Δημήτριος |

Στη συνεδρίαση δεν παραβρέθηκαν, Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 15ο τακτικό θέμα συζητήθηκε 1ο στην ημερήσιας διάταξη. Ο κ. Βλάχος αποχώρησε μετά τη συζήτηση του 1ου θέματος. Ο κ. Πατήλας αποχώρησε μετά τη συζήτηση του 2ου θέματος . Ο κ. Ξυλογιάννης αποχώρησε μετά τη συζήτηση του 10ου έκτακτου θέματος. Ο κ. Μπαλάγκας αποχώρησε μετά τη συζήτηση των εκτάκτων θεμάτων. Η κα Κατσαντούλα αποχώρησε μετά τη συζήτηση του 3ου τακτικού θέματος. Οι κ.κ. Παπαλέξης και Κοσμάς αποχώρησαν μετά τη συζήτηση θέματος του 8ου τακτικού

Ο Πρόεδρος κήρυξε την έναρξη της συνεδρίασης και εισηγούμενος το 8ο τακτικό  θέμα της ημερήσιας διάταξης: «**Έναρξη δοκιμαστικής λειτουργίας του έργου "Εγκατάσταση επεξεργασίας Αστικών Στερεών Αποβλήτων Περιφέρειας Ηπείρου"»** έδωσε το λόγο στον αρμόδιο αντιδήμαρχο κ. Λιλή ο οποίος παίρνοντας το λόγο έθεσε υπόψη του Συμβουλίου τα εξής:

Έχοντας υπόψη:

1. Το αρ. πρωτ. 166390/428/16-11-2018 έγγραφο της Περιφέρειας Ηπείρου
2. Το αρ. πρωτ. 179376/464/07-12-2018 έγγραφο της Περιφέρειας Ηπείρου
3. Το αρ. πρωτ. 370/ΒΣ/δμπ/10-12-2018 έγγραφο του ΙΦΣ (Ιδιωτικός Φορέας Σύμπραξης)
4. Το γεγονός ότι πρέπει να αρχίσει άμεσα η μεταφορά των σύμμεικτων στερεών αποβλήτων του Δήμου μας στην Εγκατάσταση Επεξεργασίας Αστικών Αποβλήτων Περιφέρειας Ηπείρου, στην Δημοτική Ενότητα Δωδώνης Ιωαννίνων. Συγκεκριμένα με το αρ. πρωτ. 18076/469/11-12-2018 έγγραφο της Περιφέρειας Ηπείρου, η δοκιμαστική λειτουργία του έργου αρχίζει στις 17/12/2018 και εντος του Ιανουαρίου 2019 θα αρχίσει η κανονική λειτουργία της μονάδας
5. Το γεγονός ότι ο Σταθμός Μεταφόρτωσης, στον οποίο θα εξυπηρετείται ο Δήμος Αρταίων, βρίσκεται σε φάση κατασκευής και η ολοκλήρωσή του με την έναρξη λειτουργίας του αναμένονται στις αρχές του 2019
6. Ότι οι προσπάθειες ανεύρεσης άλλων λύσεων μεταφόρτωσης των κοινών απορριμμάτων, στα πλαίσια της δοκιμαστικής λειτουργίας της μονάδας επεξεργασίας Αστικών αποβλήτων της Περιφέρειας Ηπείρου απέβησαν άκαρπες, λόγω έλλειψης περιβαλλοντικά αδειοδοτημένου χώρου, ράμπας κ.λ.π.
7. Το γεγονός ότι ο μόνος τρόπος μεταφοράς στην μονάδα επεξεργασίας, των σύμμεικτων στερεών αποβλήτων, είναι με τα απορριμματοφόρα του Δήμου

Εισηγούμαστε

Η μεταφορά των σύμμεικτων στερεών αποβλήτων, στην Εγκατάσταση Επεξεργασίας Αστικών Αποβλήτων Περιφέρειας Ηπείρου, στην Δημοτική Ενότητα Δωδώνης Ιωαννίνων και για χρονικό διάστημα μέχρι το πέρας της δοκιμαστικής λειτουργίας της Εγκατάστασης Επεξεργασίας Αστικών Αποβλήτων Περιφέρειας Ηπείρου, να γίνει με τα απορριμματοφόρα του Δήμου λαμβάνοντας υπόψη την διαθεσιμότητα των απορριμματοφόρων και του προσωπικού της υπηρεσίας Καθαριότητας.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση και γενομένης ψηφοφορίας κατά την οποία οι κ.κ. Κοσμάς και Παπαιωάννου ψήφισαν κατά

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α. Η μεταφορά των σύμμεικτων στερεών αποβλήτων, στην Εγκατάσταση Επεξεργασίας Αστικών Αποβλήτων Περιφέρειας Ηπείρου, στην Δημοτική Ενότητα Δωδώνης Ιωαννίνων και για χρονικό διάστημα μέχρι το πέρας της δοκιμαστικής λειτουργίας της Εγκατάστασης Επεξεργασίας Αστικών Αποβλήτων Περιφέρειας Ηπείρου, να γίνει με τα απορριμματοφόρα του Δήμου λαμβάνοντας υπόψη την διαθεσιμότητα των απορριμματοφόρων και του προσωπικού της υπηρεσίας Καθαριότητας

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 728 /2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*