

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 35/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 734/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΨΟΜΠΩΨΑ-8ΞΙ | **«Έγκριση προγραμματικής σύμβασης στο πλαίσιο του έργου " Παροχή Υπηρεσιών για την Αναβάθμιση του Οδοφωτισμού στο Εθνικό και Επαρχιακό Οδικό Δίκτυο της Περιφέρειας Ηπείρου και στο Αστικό Οδικό δίκτυο των Δήμων Αρταίων, Ηγουμενίτσας και Πρέβεζας" που συνχρηματοδοτείται από το Μηχανισμό ELENA (EE-ETEΠ)»** |

Στην Άρτα σήμερα την εικοστή πρώτη (21η) του μηνός Δεκεμβρίου του έτους 2018 ημέρα Παρασκευή και ώρα 17.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 30517/17-12-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Κοτσαρίνης Μιχαήλ 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Κουτρούμπα Άννα-Μαρία 4. Βλάχος Μιχαήλ 5. Κοσμάς Ηλίας 6. Παπαλέξης Ιωάννης 7. Κατσαντούλα Αναστασία 8. Ξυλογιάννης Άγγελος 9. Παπαιωάννου Κων/νος 10. Μπαλάγκας Γεώργιος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Ντέμσια Αικατερίνη 6. Ζυγουβέλης Παναγιώτης 7. Βασιλάκη -Μητρογιώργου Βικτωρία | 1. Βλάρας Γρηγόριος 2. Παπακίτσος Στέφανος 3. Κιτσαντά Ευαγγελίτσα 4. Παπάζογλου Χαράλαμπος 5. Πετανίτης Δημήτριος |

Στη συνεδρίαση δεν παραβρέθηκαν, Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 15ο τακτικό θέμα συζητήθηκε 1ο στην ημερήσιας διάταξη. Ο κ. Βλάχος αποχώρησε μετά τη συζήτηση του 1ου θέματος. Ο κ. Πατήλας αποχώρησε μετά τη συζήτηση του 2ου θέματος . Ο κ. Ξυλογιάννης αποχώρησε μετά τη συζήτηση του 10ου έκτακτου θέματος.Ο κ. Μπαλάγκας αποχώρησε μετά τη συζήτηση των εκτάκτων θεμάτων. Η κα Κατσαντούλα αποχώρησε μετά τη συζήτηση του 3ου τακτικού θέματος. Οι κ.κ. Παπαλέξης και Κοσμάς αποχώρησαν μετά τη συζήτηση θέματος του 8ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 14ο τακτικό  θέμα της ημερήσιας διάταξης: «Έγκριση προγραμματικής σύμβασης στο πλαίσιο του έργου " Παροχή Υπηρεσιών για την Αναβάθμιση του Οδοφωτισμού στο Εθνικό και Επαρχιακό Οδικό Δίκτυο της Περιφέρειας Ηπείρου και στο Αστικό Οδικό δίκτυο των Δήμων Αρταίων, Ηγουμενίτσας και Πρέβεζας" που συνχρηματοδοτείται από το Μηχανισμό ELENA (EE-ETEΠ)»έδωσε το λόγο στον κ. Γενικό Γραμματέα του Δήμου ο οποίος παίρνοντας το λόγο έθεσε υπόψη του Συμβουλίου τα εξής:

Mε την από 26.07.2016 σύμβαση μεταξύ της Ευρωπαϊκής Τράπεζας Επενδύσεων (ΕΤΕπ) και της Περιφέρειας Ηπείρου η Πράξη «Αποτελεσματικές και Φιλικές στο Περιβάλλον Μεταφορές, Δημόσιος Φωτισμός στα Δημόσια Κτίρια στην Περιφέρεια της Ηπείρου» εντάχθηκε και συγχρηματοδοτείται από το Μηχανισμό «ΕΛΕΝΑ» της ΕΤΕπ.

Ο Μηχανισμός «ΕΛΕΝΑ» είναι εργαλείο παροχής Τεχνικής Βοήθειας της ΕΤΕπ, σε συνεργασία με την Ευρωπαϊκή Επιτροπή, και στοχεύει στην κινητοποίηση πόρων για δράσεις αειφόρου ενέργειας σε τοπικό επίπεδο και στην υποστήριξη τοπικών και περιφερειακών δημόσιων αρχών για την ωρίμανση επενδυτικών προγραμμάτων τους.

Αντικείμενο του έργου αποτελεί η «Παροχή υπηρεσιών αναβάθμισης της ενεργειακής απόδοσης του συστήματος και των υποδομών του οδικού και αστικού φωτισμού των Δήμων Αρταίων, Ηγουμενίτσας κ Πρέβεζας».

Ειδικότερα, το έργο συνίσταται στο σχεδιασμό, χρηματοδότηση και κατασκευή, τεχνική διαχείριση, συντήρηση και λειτουργία του συστήματος και των υποδομών οδοφωτισμού του αστικού δικτύου, συμπεριλαμβανομένων ειδικών συστημάτων ελέγχου και συνοδευτικών έργων στους εν λόγω Δήμους.

Στο πλαίσιο αυτό προβλέπεται η αντικατάσταση των φωτιστικών σωμάτων από αντίστοιχα νέας τεχνολογίας με σημαντικά μικρότερης κατανάλωσης καθώς και η εγκατάσταση και λειτουργία συστήματος τηλεδιαχείρισης και ελέγχου της λειτουργίας του.

Η συνεργασία των συμμετεχόντων Δήμων με την Περιφέρεια Ηπείρου για την υλοποίηση της προαναφερθείσας Πράξης μετά την έγκριση της Προγραμματικής Σύμβασης κρίνεται αναγκαία για την αποτελεσματικότερη υλοποίηση της δεδομένου ότι συμβάλλει στον καλύτερο συντονισμό της διαγωνιστικής διαδικασίας για την επιλογή αναδόχου, στην ελκυστικότητα της επένδυσης και στην επίτευξη οικονομιών κλίμακας οι οποίες δεν θα ήταν εφικτές αν κάθε υποέργο δημοπρατείτο ξεχωριστά από κάθε ΟΤΑ.

Μετά την ολοκλήρωση της διαγωνιστικής διαδικασίας ο κάθε Κύριος του Έργου αναλαμβάνει τις υποχρεώσεις που απορρέουν από το Υποέργο αρμοδιότητάς του και θα συμβληθεί με τον ανάδοχο Ιδιωτικό Φορέα που θα αναδειχθεί από την προηγηθείσα διαγωνιστική διαδικασία.

Ο ενδεικτικός συνολικός προϋπολογισμός του έργου που προκύπτει από την εξοικονόμηση της ενεργειακής κατανάλωσης ανέρχεται στο ποσό των 15.814.277,01 ευρώ, συμπεριλαμβανομένου του ΦΠΑ.

Για το Δήμο Αρταίων, που αφορά το Υποέργο 1, το ποσό ανέρχεται σε 5.851.633,47 ευρώ (4.719..059,25 χωρίς ΦΠΑ).

Το συμβατικό αντάλλαγμα (δαπάνη κάθε Δήμου) θα καλύπτεται από το ποσό εξοικονόμησης της ενεργειακής κατανάλωσης, μέσω των Ανταποδοτικών Τελών Ηλεκτροφωτισμού του Δήμου. Το ποσό αυτό μπορεί να αναπροσαρμοστεί μετά από σχετική απόφαση της επταμελούς Κοινής Επιτροπής Παρακολούθησης στην οποία συμμετέχουν τέσσερις (4) εκπρόσωποι από τον Φορέα Ωρίμανσης και Δημοπράτησσης (Περιφέρεια Ηπείρου) και ανά ένας εκπρόσωπος (1), με τον αναπληρωτή του, από τους τρεις (3) Κυρίους του Έργου, ήτοι το Δήμο Αρταίων, Ηγουμενίτσας και Πρέβεζας .

Το Ενδεικτικό χρονοδιάγραμμα υλοποίησης του έργου (περίοδος δημοπράτησης και κατασκευής του Έργου) έχει προσδιοριστεί στους δεκαοκτώ (18) μήνες από την υπογραφή της Προγραμματικής Σύμβασης, ενώ η περίοδος υπηρεσιών λειτουργίας μέχρι 14,5 έτη.

Σε συνεργασία που είχαμε με την Τεχνική και Οικονομική Υπηρεσία του Δήμου, μας απέστειλαν τις απόψεις τους επί της Προγραμματικής Σύμβασης, στις οποίες αναπτύχτηκαν προβληματισμοί που σχετίζονται κυρίως με τα οικονομικά δεδομένα της επένδυσης αλλά και του ρόλου και της συμμετοχής του Δήμου στη διαμόρφωση των τευχών δημοπράτησης και της διαγωνιστικής διαδικασίας που θα επιλεγεί.

Στην Προγραμματική Σύμβαση αναφέρεται μόνον το αρχικό κόστος που δεν συμπεριλαμβάνει το κόστος συντήρησης, αποσβέσεις δανεισμού κλπ.

Ως εκ τούτου, πιστεύουμε ότι θα πρέπει να γίνει χρηματοοικονομική ανάλυση (ανά έτος) για τα 14,5 έτη που θα διαρκέσει η εκμετάλλευση του δικτύου από τον ανάδοχο, προκειμένου να προσδιοριστεί το τελικό κόστος της επένδυσης, η οποία θα διαβιβαστεί στις υπηρεσίες του Δήμου προκειμένου να μπορέσουν να εγκρίνουν τα τεύχη δημοπράτησης (όρος της Προγραμματικής σύμβασης) σε συνεργασία με τις Υπηρεσίες της Περιφέρειας Ηπείρου.

Κατόπιν των ανωτέρω, προτείνεται να προχωρήσουμε στην έγκριση του σχεδίου της Προγραμματικής Σύμβασης, θέτοντας όμως ως προαπαιτούμενο τους παρακάτω όρους:

* Να γίνει χρηματοοικονομική ανάλυση (ανά έτος) για τα 14,5 έτη που θα διαρκέσει η εκμετάλλευση του δικτύου από τον ανάδοχο.
* Τα τεύχη δημοπράτησης που θα συνταχθούν από τις Υπηρεσίες της Περιφέρειας Ηπείρου σε συνεργασία με τις αρμόδιες υπηρεσίες του Δήμου (Τεχνικές κι Οικονομικές) να εγκριθούν από το Δημοτικό Συμβούλιο.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010  και την εισήγηση


















**ΑΠΟΦΑΣΙΖΕI ΟΜΟΦΩΝΑ**

Α.- Την έγκριση του σχεδίου της Προγραμματικής Σύμβασης, θέτοντας όμως ως προαπαιτούμενο τους παρακάτω όρους:

* Να γίνει χρηματοοικονομική ανάλυση (ανά έτος) για τα 14,5 έτη που θα διαρκέσει η εκμετάλλευση του δικτύου από τον ανάδοχο.
* Τα τεύχη δημοπράτησης που θα συνταχθούν από τις Υπηρεσίες της Περιφέρειας Ηπείρου σε συνεργασία με τις αρμόδιες υπηρεσίες του Δήμου (Τεχνικές κι Οικονομικές) να εγκριθούν από το Δημοτικό Συμβούλιο.

Β. – Εξουσιοδοτεί τον Δήμαρχο, κ. Χρήστο Τσιρογιάννη, για την υπογραφή της προγραμματικής σύμβασης, ως νόμιμος εκπρόσωπος του Δήμου Αρταίων.

Η σύμβαση η οποία αποτελεί αναπόσπαστο μέρος της παρούσας έχει ως εξής:



Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 734/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*