

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 35/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 722/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΩΩ57ΩΨΑ-ΒΛ8** | **«**Αποστολή προτάσεων και Παρατηρήσεων επί του Σχεδίου "Μελέτη Οργάνωσης Φορέα Διαχείρισης" στα πλαίσια εκτέλεσης της Σύμβασης με τίτλο : "Κατασκευή έργων ύδρευσης Νομών Πρέβεζας - Άρτας - Λευκάδας. Προμελέτες και Οριστικές μελέτες Υδραυλικών και λοιπών έργων, Υποστηρικτικές Μελέτες (Περιβαλλοντική μελέτη, Τοπογραφική μελέτη, Γεω6λογική μελέτη, Γεωτεχνικές Έρευνες και μελέτες), Τεύχη Δημοπράτησης**"»** |

Στην Άρτα σήμερα την εικοστή πρώτη (21η) του μηνός Δεκεμβρίου του έτους 2018 ημέρα Παρασκευή και ώρα 17.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 30517/17-12-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Κοτσαρίνης Μιχαήλ 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Κουτρούμπα Άννα-Μαρία 4. Βλάχος Μιχαήλ 5. Κοσμάς Ηλίας 6. Παπαλέξης Ιωάννης 7. Κατσαντούλα Αναστασία 8. Ξυλογιάννης Άγγελος 9. Παπαιωάννου Κων/νος 10. Μπαλάγκας Γεώργιος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Ντέμσια Αικατερίνη 6. Ζυγουβέλης Παναγιώτης 7. Βασιλάκη -Μητρογιώργου Βικτωρία | 1. Βλάρας Γρηγόριος 2. Παπακίτσος Στέφανος 3. Κιτσαντά Ευαγγελίτσα 4. Παπάζογλου Χαράλαμπος 5. Πετανίτης Δημήτριος |

Στη συνεδρίαση δεν παραβρέθηκαν, Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 15ο τακτικό θέμα συζητήθηκε 1ο στην ημερήσιας διάταξη. Ο κ. Βλάχος αποχώρησε μετά τη συζήτηση του 1ου θέματος. Ο κ. Πατήλας αποχώρησε μετά τη συζήτηση του 2ου θέματος . Ο κ. Ξυλογιάννης αποχώρησε μετά τη συζήτηση του 10ου έκτακτου θέματος.Ο κ. Μπαλάγκας αποχώρησε μετά τη συζήτηση των εκτάκτων θεμάτων. Η κα Κατσαντούλα αποχώρησε μετά τη συζήτηση του 3ου τακτικού θέματος. Οι κ.κ. Παπαλέξης και Κοσμάς αποχώρησαν μετά τη συζήτηση θέματος.του 8ου τακτικού

Ο Πρόεδρος κήρυξε την έναρξη της συνεδρίασης και εισηγούμενος το 17ο έκτακτο  θέμα της ημερήσιας διάταξης: «Aποστολή προτάσεων και Παρατηρήσεων επί του Σχεδίου "Μελέτη Οργάνωσης Φορέα Διαχείρισης" στα πλαίσια εκτέλεσης της Σύμβασης με τίτλο : "Κατασκευή έργων ύδρευσης Νομών Πρέβεζας - Άρτας - Λευκάδας. Προμελέτες και Οριστικές μελέτες Υδραυλικών και λοιπών έργων, Υποστηρικτικές Μελέτες (Περιβαλλοντική μελέτη, Τοπογραφική μελέτη, Γεω6λογική μελέτη, Γεωτεχνικές Έρευνες και μελέτες), Τεύχη Δημοπράτησης"»έδωσε το λόγο στον κ. Δήμαρχο ο οποίος παίρνοντας το λόγο έθεσε υπόψη του Συμβουλίου τα εξής:

Σχετικά με την πρόταση για σύσταση νέου Συνδέσμου ως Φορέα Διαχείρισης του έργου: «Κατασκευή έργων ύδρευσης Νομών Πρέβεζας, Αρτας, Λευκάδας» - «Προμελέτη και οριστική μελάτη υδραυλικών και Η/Μ/ έργων» - «Τεύχη Δημοπράτησης», θα θέλαμε να επισημάνουμε τα εξής:

* Βάσει της σχετικής μελέτης, θα πρέπει να εισφέρουμε ως Δήμος το μεγαλύτερο χρηματικό ποσό, διότι έχουμε τον μεγαλύτερο εξυπηρετούμενο πληθυσμό και την μεγαλύτερη κατανάλωση. Δεν λαμβάνεται όμως υπ’ όψιν, ότι ο αγωγός Α προς την πόλη της Αρτας έχει πολύ μικρό μήκος, χωρίς Η/Μ εγκαταστάσεις, με συνέπεια ο προτεινόμενος Σύνδεσμος να λειτουργεί εις βάρος των Δημοτών της Αρτας και υπέρ των Δημοτών των άλλων Δήμων. Η ΔΕΥΑΑ θα αναγκαστεί να προβεί σε αύξηση των τιμολογίων χρέωσης και να μετακυλήσει το κόστος στους Δημότες.
* Δεν λαμβάνεται υπ’ όψιν, ότι ήδη λειτουργεί Σύνδεσμος με αρμοδιότητα την λειτουργία των υφισταμένων τροφοδοτικών αγωγών ύδρευσης, που δεν μπορεί να επικαλυφθεί η λειτουργία του από τον προς σύσταση Σύνδεσμο.

Ως εκ τούτου προτείνουμε:

* Η διαχείριση του έργου να ανατεθεί στους υφιστάμενους Συνδέσμους κατά το τμήμα που ο αγωγός ευρίσκεται στο έδαφος δραστηριότητας του καθενός και για κοινούς αγωγούς να εισφέρει ο ένας στον άλλο κάποιο ποσοστό συμμετοχής στις δαπάνες συντήρησης και λειτουργίας του.
* Όσον αφορά την υλοποίηση του έργου θα μπορούσε να ορισθεί ως φορέας υλοποίησης ο υφιστάμενος Σύνδεσμος ύδρευσης Πρέβεζας, στην αρμοδιότητα του οποίου βρίσκεται το μεγαλύτερο μέρος του κοινού αγωγού.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α. Η διαχείριση του έργου να ανατεθεί στους υφιστάμενους Συνδέσμους κατά το τμήμα που ο αγωγός ευρίσκεται στο έδαφος δραστηριότητας του καθενός και για κοινούς αγωγούς να εισφέρει ο ένας στον άλλο κάποιο ποσοστό συμμετοχής στις δαπάνες συντήρησης και λειτουργίας του και αυτό για να μην υπάρχουν επιπλέον δαπάνες για την λειτουργία του Ενιαίου Συνδέσμου κάτι που θα σημαίνει αύξηση της τιμής του νερού από τη ΔΕΥΑ Άρτας προς τους πολίτες.

1. Όσον αφορά την υλοποίηση του έργου θα μπορούσε να ορισθεί ως φορέας υλοποίησης ο υφιστάμενος Σύνδεσμος ύδρευσης Πρέβεζας, στην αρμοδιότητα του οποίου βρίσκεται το μεγαλύτερο μέρος του κοινού αγωγού.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 722/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*