

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 35/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 729/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: Ω5Λ4ΩΨΑ-ΩΗΕ | **«Ρυθμίσεις για τον εκσυγχρονισμό του Θεσμικού Πλαισίου οργάνωσης και λειτουργίας των ΦΟΔΣΑ σύμφωνα με το Ν.4555/2018»** |

Στην Άρτα σήμερα την εικοστή πρώτη (21η) του μηνός Δεκεμβρίου του έτους 2018 ημέρα Παρασκευή και ώρα 17.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 30517/17-12-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Κοτσαρίνης Μιχαήλ 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Κουτρούμπα Άννα-Μαρία 4. Βλάχος Μιχαήλ 5. Κοσμάς Ηλίας 6. Παπαλέξης Ιωάννης 7. Κατσαντούλα Αναστασία 8. Ξυλογιάννης Άγγελος 9. Παπαιωάννου Κων/νος 10. Μπαλάγκας Γεώργιος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Ντέμσια Αικατερίνη 6. Ζυγουβέλης Παναγιώτης 7. Βασιλάκη -Μητρογιώργου Βικτωρία | 1. Βλάρας Γρηγόριος 2. Παπακίτσος Στέφανος 3. Κιτσαντά Ευαγγελίτσα 4. Παπάζογλου Χαράλαμπος 5. Πετανίτης Δημήτριος |

Στη συνεδρίαση δεν παραβρέθηκαν, Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 15ο τακτικό θέμα συζητήθηκε 1ο στην ημερήσιας διάταξη. Ο κ. Βλάχος αποχώρησε μετά τη συζήτηση του 1ου θέματος. Ο κ. Πατήλας αποχώρησε μετά τη συζήτηση του 2ου θέματος . Ο κ. Ξυλογιάννης αποχώρησε μετά τη συζήτηση του 10ου έκτακτου θέματος. Ο κ. Μπαλάγκας αποχώρησε μετά τη συζήτηση των εκτάκτων θεμάτων. Η κα Κατσαντούλα αποχώρησε μετά τη συζήτηση του 3ου τακτικού θέματος. Οι κ.κ. Παπαλέξης και Κοσμάς αποχώρησαν μετά τη συζήτηση θέματος του 8ου τακτικού

Ο Πρόεδρος κήρυξε την έναρξη της συνεδρίασης και εισηγούμενος το 9ο τακτικό  θέμα της ημερήσιας διάταξης: «**Ρυθμίσεις για τον εκσυγχρονισμό του Θεσμικού Πλαισίου οργάνωσης και λειτουργίας των ΦΟΔΣΑ σύμφωνα με το Ν.4555/2018»** έδωσε το λόγο στον αρμόδιο αντιδήμαρχο κ. Λιλή ο οποίος παίρνοντας το λόγο έθεσε υπόψη του Συμβουλίου τα εξής:

Έχοντας υπόψη:

1. Την αρ. 44015/4929/2016 ΚΥΑ «Κύρωση απόφασης έγκρισης ΠΕΣΔΑ Περιφέρειας Ηπείρου»
2. Τον ν.4555/2018 Πρόγραμμα Κλεισθένης - Ρυθμίσεις για τον εκσυγχρονισμό του πλαισίου οργάνωσης και λειτουργίας ΦΟΔΣΑ
3. Την αρ. 62715/7-11-2017 εγκύκλιο του Υπουργείου Εσωτερικών
4. Το αρ. οικ. 200269/5-12-2018 έγγραφο της Αποκεντρωμένης Διοίκησης Ηπείρου-Δ. Μακεδονίας με θέμα αιτιολογημένη έκθεση προς εφαρμογή των άρθρων 225 και 245 παρ. 1- 6 του Ν. 4555/2018
5. Το άρθρο 225 παράγραφοι 3 και 8 του Ν 4555/2018 το οποίο ορίζει ότι σε κάθε περιφέρεια μπορούν να λειτουργήσουν ενας (1) εως τρεις (3) ΦΟΔΣΑ εφόσον συντρέχουν σωρευτικά οι εξής προυποθέσεις: α) έχει ληφθεί απόφαση Δημοτικών Συμβουλίων των Δήμων μελών του ΦΟΔΣΑ με απόλυτη πλειοψηφία των μελών β) σε κάθε ΦΟΔΣΑ συμμετέχουν πλέον του ενός δήμοι, όμοροι και ανήκοντες είτε στην ίδια ΠΕ είτε σε διαφορετικές αλλά όμορες ΠΕ, της ίδιας όμως Περιφέρειας γ) κάθε Δήμος συμμετέχει σε ένα μόνο ΦΟΔΣΑ δ) εντός των διοικητικών ορίων ενός από τους δήμους - μέλη του οικείου ΦΟΔΣΑ έχει προβλεφθεί τουλάχιστον ένας χώρος ΧΥΤΑ και τουλάχιστον μία μονάδα μηχανικής – βιολογικής επεξεργασίας αποβλήτων ή άλλο έργο ή υποδομή, ώστε να ολοκληρώνεται εντός των ορίων ΦΟΔΣΑ η διαχείριση των αποβλήτων σύμφωνα με το Περιφερειακό σχέδιο Διαχείρισης Αποβλήτων
6. Την υφιστάμενη κατάσταση σύμφωνα με την οποία με τα άρθρα 13-17 του Ν. 4071/2012 προβλέφθηκε η σύσταση περιφερειακών φορέων με την συμμετοχή όλων των Δήμων κάθε Περιφέρειας, με αντικείμενο την άσκηση των πολιτικών σχεδιασμού και διαχείρισης των στερεών αποβλήτων. Στα πλαίσια αυτά συστάθηκε ο Περιφ. Σύνδεσμος Φορέων Διαχείρισης Στερεών Αποβλήτων Περιφέρειας Ηπείρου με την αρ. οικ. 25531/6262/10-5-2012 Απόφαση της Γ.Γ.Α.Δ. Ηπείρου-Δυτ. Μακεδονίας. Με την αρ. 94366/1-7-2016 Απόφαση της Γ.Γ.Α.Δ. Ηπείρου-Δυτ. Μακεδονίας, διαπιστώθηκε η συγχώνευση των 4ων υφισταμένων Συνδέσμων Διαχείρισης Στερεών Αποβλήτων στον Περιφερειακό Σύνδεσμο. Με την 104818/25-7-2017 Απόφαση ανακλήθηκε η αρ. 94366/1-7-2016 Απόφαση του Γ.Γ.Α.Δ. και συνεπώς σήμερα στην Περιφέρεια Ηπείρου ασκούν τις αρμοδιότητες ΦΟΔΣΑ οι 4 υφιστάμενοι πριν το 2013 Σύνδεσμοι, μεταξύ των οποίων και ο Σύνδεσμος Διαχείρισης Στερεών Αποβλήτων 3ης Διαχειριστικής Ενότητας στον οποίο συμμετέχει ο Δήμος Αρταίων.
7. Το γεγονός ότι εντος των διοικητικών ορίων των Δήμων- μελών της 3ης Διαχειριστικής Ενότητας υπάρχει ο ΧΥΤΑ Πουρναρίου και έχει προβλεφθεί η δημιουργία μονάδας κομποστοποίησης για την επεξεργασία προδιαλεγμένων και πράσινων βιοαποβλήτων, επομένως πληρούνται οι προυποθέσεις της παρ. 3 του ανωτέρω άρθρου 225.

**Εισηγούμαστε**

Την παραμονή του Δήμου Αρταίων στην 3η Διαχειριστική Ενότητα ΦΟΔΣΑ, εως 31/8/2019 που λήγει η τρέχουσα Δημοτική περίοδος, για να μην διαταραχθεί η εύρυθμη λειτουργία της υπηρεσίας Καθαριότητας. Τη νέα Δημοτική περίοδο το θέμα θα πρέπει να επανεξεταστεί με γνώμονα την επίτευξη ενιαίας τιμολογιακής πολιτικής σε επίπεδο Ηπείρου, ώστε να μην επιβαρύνονται δυσανάλογα οι Δήμοι που απέχουν πολύ από το εργοστάσιο επεξεργασίας αποβλήτων.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α. Την παραμονή του Δήμου Αρταίων στην 3η Διαχειριστική Ενότητα ΦΟΔΣΑ, εως 31/8/2019 που λήγει η τρέχουσα Δημοτική περίοδος, για να μην διαταραχθεί η εύρυθμη λειτουργία της υπηρεσίας Καθαριότητας, και την προσαρμογή του νομικού προσώπου σε ΦΟΔΣΑ του άρθρου 225 σύμφωνα με τις προϋποθέσεις της παραγράφου 4 με έδρα την Άρτα και το Δήμο Αρταίων.

Τη νέα Δημοτική περίοδο το θέμα θα πρέπει να επανεξεταστεί με γνώμονα την επίτευξη ενιαίας τιμολογιακής πολιτικής σε επίπεδο Ηπείρου, ώστε να μην επιβαρύνονται δυσανάλογα οι Δήμοι που απέχουν πολύ από το εργοστάσιο επεξεργασίας αποβλήτων.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 729 /2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*