

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 35/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 719/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 9Μ57ΩΨΑ-43Ψ** | **«****Λήψη απόφασης για διενέργεια δημοπρασίας για την εκμίσθωση των καταστημάτων με αριθμ. 9 και 13 τη πλατείας των Αγίων Αναργύρων»** |

Στην Άρτα σήμερα την εικοστή πρώτη (21η) του μηνός Δεκεμβρίου του έτους 2018 ημέρα Παρασκευή και ώρα 17.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 30517/17-12-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Κοτσαρίνης Μιχαήλ 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Κουτρούμπα Άννα-Μαρία 4. Βλάχος Μιχαήλ 5. Κοσμάς Ηλίας 6. Παπαλέξης Ιωάννης 7. Κατσαντούλα Αναστασία 8. Ξυλογιάννης Άγγελος 9. Παπαιωάννου Κων/νος 10. Μπαλάγκας Γεώργιος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Ντέμσια Αικατερίνη 6. Ζυγουβέλης Παναγιώτης 7. Βασιλάκη -Μητρογιώργου Βικτωρία | 1. Βλάρας Γρηγόριος 2. Παπακίτσος Στέφανος 3. Κιτσαντά Ευαγγελίτσα 4. Παπάζογλου Χαράλαμπος 5. Πετανίτης Δημήτριος |

Στη συνεδρίαση δεν παραβρέθηκαν, Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 15ο τακτικό θέμα συζητήθηκε 1ο στην ημερήσιας διάταξη. Ο κ. Βλάχος αποχώρησε μετά τη συζήτηση του 1ου θέματος. Ο κ. Πατήλας αποχώρησε μετά τη συζήτηση του 2ου θέματος . Ο κ. Ξυλογιάννης αποχώρησε μετά τη συζήτηση του 10ου έκτακτου θέματος.Ο κ. Μπαλάγκας αποχώρησε μετά τη συζήτηση των εκτάκτων θεμάτων. Η κα Κατσαντούλα αποχώρησε μετά τη συζήτηση του 3ου τακτικού θέματος. Οι κ.κ. Παπαλέξης και Κοσμάς αποχώρησαν μετά τη συζήτηση θέματος.του 8ου τακτικού

Ο κ. Πρόεδρος κήρυξε την έναρξη της συνεδρίασης και εισηγούμενος το 14ο έκτακτο θέμα της ημερήσιας διάταξης «Λήψη απόφασης για διενέργεια δημοπρασίας για την εκμίσθωση των καταστημάτων με αριθμ. 9 και 13 τη πλατείας των Αγίων Αναργύρων» έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Με το άρθρο 192 του Ν. 3463/2006 «Η μίσθωση ακινήτων των Δήμων και των Κοινοτήτων γίνεται με δημοπρασία. Αν η δημοπρασία δεν φέρει αποτέλεσμα η εκμίσθωση μπορεί να γίνει με απευθείας συμφωνία της οποίας τους όρους καθορίζει το Δημοτικό Συμβούλιο. Σύμφωνα με την παρ. 1ε του άρθρου 72 του Ν.3852/10, ο καθορισμός των όρων της δημοπρασίας είναι αρμοδιότητα της Οικονομικής Επιτροπής. Αρμοδιότητα επίσης είναι η διεξαγωγή των διαγωνισμών.

Με την αρ.πρωτ.17289/17-07-2018 Λύση Μίσθωσης-Πρωτόκολλο Παράδοσης-παραλαβής σε συνέχεια της αρ. 385/2018 απόφαση Δημοτικού Συμβουλίου, λύεται η με αριθ.928/13-01-2015 σύμβαση μίσθωσης ακινήτου- του καταστήματος με αριθ. (9) εμβαδού 18,55 τ.μ. στην πλατεία Αγίων Αναργύρων- που είχε συναφθεί μεταξύ του Δήμου Αρταίων και της μισθώτριας Τσάκα Ειρήνη του Ηρακλή.

Με την αριθ. 109/2018 απόφασή του το Συμβούλιο της Δημοτικής Κοινότητας Αρταίων του Δήμου Αρταίων σε συνέχεια του αρ.πρωτ. 28559/23-11-2018 έγγραφου του τμήματος εσόδων και σε εφαρμογή των διατάξεων της παρ. 2β του άρθρου 83 «Αρμοδιότητες συμβουλίου δημοτικής κοινότητας» του ν. 3852/2010 ¨Πρόγραμμα Καλλικράτης¨, αποφασίζει (ομόφωνα): τα καταστήματα 9 και 13 που βρίσκονται στο κέντρο (πλατεία) του οικισμού των Αγίων Αναργύρων του Δήμου Αρταίων, το πρώτο (κατάστημα 9) να παραμείνει στον Σωτήριο Γκορόγια και το δεύτερο(κατάστημα 13) να παραμείνει στον Α.Ο. Αγίων Αναργύρων.

Κατόπιν ελέγχου των τηρούμενων αρχείων περί εκμισθώσεων ακινήτων του Δήμου, προκύπτει ότι για το ακίνητο- κατάστημα με αριθ. (13) εμβαδού 18,55 τ.μ. στην πλατεία Αγίων Αναργύρων- δεν προκύπτει ότι έχει παραχωρηθεί στον Α.Ο. Αγίων Αναργύρων.

Έχοντας υπόψη τις διατάξεις τουάρθρου 192 του Ν. 3463/2006 και όλα όσα προαναφέρθηκαν, εισηγούμαστε την έγκριση διενέργειας δημοπρασίας για την εκμίσθωση των καταστημάτων με αριθ. (9) & (13) που βρίσκονται στην πλατεία Αγίων Αναργύρων του Δήμου Αρταίων παραπέμποντας στη συνέχεια για τον καθορισμό των όρων καθώς και κάθε άλλη ενέργεια που θα απαιτηθεί στην Οικονομική Επιτροπή.

Λαμβάνοντας υπόψη τα ανωτέρω, καλείται το Δημοτικό Συμβούλιο να προβεί στην λήψη απόφασης περί έγκρισης ή μηδιενέργειας δημοπρασίας για την εκμίσθωση των καταστημάτων με αριθ. (9) & (13) που βρίσκονται στην πλατεία Αγίων Αναργύρων του Δήμου Αρταίων.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

      Αφού έλαβε υπόψη διατάξεις του ΔΚΚ 3463/2006, Ν.1418/84  και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Την έγκριση διενέργειας δημοπρασίας για την εκμίσθωση των καταστημάτων με αριθ. (9) & (13) που βρίσκονται στην πλατεία Αγίων Αναργύρων του Δήμου Αρταίων.

Β.- Παραπέμπει το θέμα για τον καθορισμό των όρων και κάθε άλλη ενέργεια που θα απαιτηθεί   στην Οικονομική Επιτροπή

Αναθέτει  κάθε παραπέρα ενέργεια  στον κ. Δήμαρχο.   
**Η απόφαση αυτή έλαβε αριθ.719/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*