

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 35/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 724/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: Ω8Ε1ΩΨΑ-Ι6Ψ** | **«****Διαγραφή δημοτικών τελών που έχουν επιβληθεί στους ιδιοκτήτες πτηνοτροφικών μονάδων»** |

Στην Άρτα σήμερα την εικοστή πρώτη (21η) του μηνός Δεκεμβρίου του έτους 2018 ημέρα Παρασκευή και ώρα 17.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 30517/17-12-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Κοτσαρίνης Μιχαήλ 7. Καραγεώργος Γεώργιος 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Κουτρούμπα Άννα-Μαρία 4. Βλάχος Μιχαήλ 5. Κοσμάς Ηλίας 6. Παπαλέξης Ιωάννης 7. Κατσαντούλα Αναστασία 8. Ξυλογιάννης Άγγελος 9. Παπαιωάννου Κων/νος 10. Μπαλάγκας Γεώργιος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Μιλτιάδους Γεώργιος 3. Στασινός Παύλος 4. Παπαμιχαήλ Κων/νος 5. Ντέμσια Αικατερίνη 6. Ζυγουβέλης Παναγιώτης 7. Βασιλάκη -Μητρογιώργου Βικτωρία | 1. Βλάρας Γρηγόριος 2. Παπακίτσος Στέφανος 3. Κιτσαντά Ευαγγελίτσα 4. Παπάζογλου Χαράλαμπος 5. Πετανίτης Δημήτριος |

Στη συνεδρίαση δεν παραβρέθηκαν, Πρόεδροι των Δημ. Ενοτήτων και Τοπικών Κοινοτήτων αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το 15ο τακτικό θέμα συζητήθηκε 1ο στην ημερήσιας διάταξη. Ο κ. Βλάχος αποχώρησε μετά τη συζήτηση του 1ου θέματος. Ο κ. Πατήλας αποχώρησε μετά τη συζήτηση του 2ου θέματος . Ο κ. Ξυλογιάννης αποχώρησε μετά τη συζήτηση του 10ου έκτακτου θέματος.Ο κ. Μπαλάγκας αποχώρησε μετά τη συζήτηση των εκτάκτων θεμάτων. Η κα Κατσαντούλα αποχώρησε μετά τη συζήτηση του 3ου τακτικού θέματος. Οι κ.κ. Παπαλέξης και Κοσμάς αποχώρησαν μετά τη συζήτηση θέματος.του 8ου τακτικού ενώ ο κ. Πατήλας βρισκόταν εκτός αίθουσας κατά τη συζήτηση των: 4ου 5ου και 6ου θεμάτων.

Ο Πρόεδρος κήρυξε την έναρξη της συνεδρίασης και εισηγούμενος το 4ο τακτικό  θέμα της ημερήσιας διάταξης: «**Διαγραφή δημοτικών τελών που έχουν επιβληθεί στους ιδιοκτήτες πτηνοτροφικών μονάδων»** έδωσε το λόγο στον κ. Δήμαρχο ο οποίος παίρνοντας το λόγο έθεσε υπόψη του Συμβουλίου τα εξής:

Για όσους χώρους δεν υποβλήθηκε από τους υπόχρεους δήλωση, κατά τον τρόπο που ορίζεται (παρ. 1 αρθ. 2 του Ν. 25/75), η φωτιζόμενη επιφάνεια προσδιορίζεται καθ΄υπολογισμόν από τα αρμόδια όργανα του δήμου (αρθρ. 2 παρ. 1 Ν. 429/76) και στις περιπτώσεις που έχει υποβληθεί δήλωση ο δήμος υποχρεούται να διενεργεί έλεγχο των δηλώσεων αυτών 9αρθρ. 5 παρ. 1 Ν.25/75)

Προκειμένου στην εφαρμογή του Ν. 25/75 (αρθρ. 2 και 5) για τον υπολογισμό ή τον έλεγχο της επιφάνειας των ακινήτων την 9/8/2013 κατόπιν δημοπρασίας συνήφθη σύμβαση παροχής υπηρεσιών (14093/9-8-2013) μεταξύ του Δήμου Αρταίων και της εταιρείας «ΜΑΠ ΜΕΛΕΤΗΤΙΚΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και το διακριτικό τίτλο «Map E.Π.Ε.». Το αντικείμενο σύμβασης καθορίσθηκε σύμφωνα με τις τεχνικές προδιαγραφές που περιγράφονται στην εγκριθείσα μελέτη (6-6-2013), οι οποίες εγκρίθηκαν με την υπ΄αριθμ. 208/2013 απόφαση της Οικονομικής Επιτροπής του Δήμου Αρταίων. Ειδικότερα αντικείμενο της ανωτέρω σύμβασης αποτέλεσε η τρισδιάστατη καταγραφή των κτισμάτων και περιβάλλοντος χώρου που χαρακτηρίζονται προς επαγγελματική και οικιακή χρήση, επί ενός σύγχρονου υποβάθρου ολόκληρης της έκτασης του Δήμου. Στα πλαίσια αυτά μεταβλήθηκε η επιφάνεια σε περίπου 28.000 περιοχές.

Κατά την ανωτέρω μέτρηση εκ παραδρομής κατεγράφησαν πτηνοτροφικές μονάδες με αποτέλεσμα να χρεωθουν και να επιβαρυνθούν οι ιδιοκτήτες αυτών με υπέρογκα ποσά ως προς τα δημοτικά τέλη. Ως εκ τούτου εισηγούμαστε τη διαγραφή των δημοτικών τελών που έχουν επιβληθεί στους ιδιοκτήτες πτηνοτροφικών μονάδων.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α. Τη διαγραφή των δημοτικών τελών που έχουν επιβληθεί στους ιδιοκτήτες πτηνοτροφικών μονάδων.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 724/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*